ห้องอาหารสายลม โรงแรมสายลม หัวหิน

การเดินทางมาห้องอาหารสายลม โรงแรมสายลม หัวหินมาไม่ยากเลยครับ โรงแรมสายลมอยู่ติดถนนเพชรเกษมฝั่งขาลงใต้ ขับรถผ่านกลางเมืองหัวหินมาทางเขาตะเกียบ ผ่าน Hua Hin Market Village ทางขวามือมาไม่ไกลครับ ผ่านโรงแรม Intercontinental และโรงแรม Casa de Mare ทางซ้ายมือ โรงแรมสายลมจะอยู่ถัดจากโรงแรม Casa de Mare เลยครับ สังเกตป้ายโรงแรมทำจากหินเอามาเรียงๆกันเป็นป้ายใหญ่ๆครับ เลี้ยวรถเข้าไปจอดในที่จอดรถของโรงแรม เดินผ่าน lobby โรงแรมเข้าไปจนถึงริมทะเล ห้องอาหารสายลมตั้งอยู่ติดริมชายหาดเลยครับ

โรงแรมสายลมเป็นโรงแรมเก่าแก่คู่กับหาดหัวหินมานับสิบปีแล้วครับ ภายใรโรงแรมยังมีบรรยากาศเก่าๆ ให้เราได้สัผัสอย่างเช่น lobby โรงแรมทิ่อยู่ที่ชั้นหนึ่งที่เป็นโถงโล่งๆ ไม่ติดแอร์ ให้บรรกาศโรงแรมชายทะเลสมัยเมื่อหลายสิบปีที่แล้วจริงๆเลยครับ 

ห้องอาหารของโรงแรมก็ดัดแปลงมาจากบ้านพักชายทะเลเก่า ให้ความรู้สึกโล่ง โปร่ง เย็นสบาย มีลมทะเลพัดมาเย็นๆ เบาๆ ตลอดเวลา โต๊ะที่นั่งทานอาหารส่วนใหญ่จะตั้งอยู่บริเวณบนระเบียงโล่งในชายคา เพราะฉะนั่นทุกโต๊ะจะมองเห็นวิวทะเล มาก – น้อย แล้วแต่ทำเลครับ แต่ทุกโต๊ะสามารถมองเห็นทะเลได้ ถ้าเป็นตอนเย็นๆ แดดร่มลมตกจะไปนั่งที่โต๊ะริมทะเลที่ทางร้านจัดไว้ให้ได้ครับ ได้บรรยากาศริมทะเลไปอีกแบบครับ

เมนูของทางร้านก็เป็นเมนูอาหารทั่วๆไป แบ่งออกเป็นประเภทตามเนื้อสัตว์ที่นำมาปรุงและวิธีการปรุง และยังมีเมนูขนมหวานไว้ให้เลือกมากมาย วันนี้เรามาชิมอาหารขึ้นชื่อของห้องอาหารสายลมกันครับ

เมนูแรกเป็นเมนูแนะนำของห้องอาหารสายลม โรงแรมสายลม หัวหินครับ ซี่โครงหมูอบ ราคา 180 บาท

กระดูกหมูติดกระดูกอ่อนๆเป็นส่วนมากตุ๋นกับน้ำซอสมาอย่างเปื่อยทีเดียว สามารถใช้ช้อนกับส้อมจัดการแกะเอาแต่เนื้อออกมาจากกระดูกได้อย่างง่ายดายโดยแทบไม่ต้องออกแรง น้ำซอสรสชาติกลมกล่อมออกฝรั่งนิดๆ แต่ไม่ลืมที่จะมีรสหวาน เค็ม เปรี้ยวติดปลายลิ้มแบบอาหารไทยแล้วก็ยังหอมกลิ่มเครื่องเทศกรุ่นๆอีกด้วย เสิร์ฟพร้อมกับผักลวกหลายๆสี ยิ่งช่วยให้อาหารจานนี้ดูน่ามอง น่ากินยิ่งขึ้นไปอีกครับ

เมนูที่สอง น้ำพริกกุ้งเสียบ ราคา 150 บาท

เมนูนี้เป็นอาหารใต้รสจัด (มากกกกก) เรียกได้ว่าเผ็ดจัดทีเดียว แต่ถ้าไม่เผ็ดก็คงตำหนิแม่ครัว พ่อครัว ว่าไม่ถึงใจ ถ้าอย่างนั้นขอเรียกว่า เผ็ดตามเชื้อชาติที่มาของเมนูนี้ก็แล้วกันครับ ผักที่จัดเสิร์ฟมาด้วยก็มีหลายหลายมากๆครับ ทั้งผักต้ม ผักทอด และผักสด ภาชนะทีทใช้ในการเสิร์ฟก็เกร๋ไกร๋มากๆครับ น้ำพริกจะใส่ครกดินเผาเล็กๆมาแค่พอเสิร์ฟ น่ารักดีครับ

เมนูที่สาม กุ้งผัดเปรี้ยวหวาน ราคา 220 บาท

เมนูนี้เป็นเมนูแก้เผ็ดจากเมนูที่แล้วครับ กุ้งตัวขนาดพอคำ นำไปชุบแป้งบางๆแล้วทอดให้กรอบ นำมาผัดกับซอสเปรี้ยวหวานและผักต่างๆ รสชาติจัดจ้าน เปรี้ยวๆ หวานๆ ช่วยแก้ความเผ็ดจากเมนูที่แล้วเยอะเลยครับ

เมนูที่สี่ เป็นเมนูแนะนำของห้องอาหารสายลม โรงแรมสายลมครับ แกงป่าไก่ ราคา 130 บาท

เมนูนี้รสชาติจัดจ้านมากครับ เรียกว่าเผ็ดเลยทีเดียว แต่เป็นรสเผ็ดแบบอร่อยถึงใจมากๆ น้ำแกงเข้มข้น ไม่ใสจ๋องแจ๋ง ใส่ผักและสมุนไพรมาอย่างเต็มที่ทั้งมะเขือเปราะ มะเขืองพวง ใบมะกรูด กระชาย พริกไทยอ่อน ได้รีบเมนูนี้แล้วต้องเรียกเอาข้าวมาเสิร์ฟเร็วๆเลยคราบ

เมนูอาหารคาวเมนูสุดท้าย ข้าวผัดทะเลใต้ ราคา 160 บาท 

เมนูข้าวผัดจานนี้เป็นข้าวผัดทะเลรวมมิตรครับ ใส่ทั้งกุ้ง หมึก และเนื้อปู ข้าวผัดก็ผัดมาแบบร่วนๆ แห้งๆ ตามมาตรฐานข้าวผัดตามร้านอาหาร รสชาติก็เป็นไปตามมาตรฐาน มีหวานๆ เค็มๆ ได้กลิ่นและรสพริกไทยป่นเล็กน้อย ได้ข้าวผัดจานนี้มารับรองว่าไม่ยอมแพ้อาหารจานเผ็ดๆ รสจัดๆเลยคราบ

เมนูของหวานเมนูแรก ไอศกรีมกะทิสด ราคา 60 บาท

เมนูนี้อร่อยตามมาตรฐานครับ ไอศกรีมมีกลิ่นมะพร้าวหอมๆ ที่สำคัญใส่ลูกชิดเชื่อมมาด้วย ไม่ได้กินลูกชิดเชื่อมมานานแล้วครับ มันช่างเข้ากับไอศกรีมมะพร้าวจริงๆ แล้วการที่เอาลูกเชอร์รี่สีแดงๆมาตกแต่งก็ช่างเข้ากับบรรยากาศริมทะเลเมื่อหลายสิบปีที่แล้วซะเหลือเกินครับ


เมนูสุดท้ายเป็นของหวานซึ่งเป็นเมนู signature ของห้องอาหารสายลม โรงแรมสายลมครับ กล้วยหอมทอด ราคา 120 บาท

กล้วยหอมหั่นมาพอดีๆคำ นำไปชุบแป้งสูตรพิเศษของทางโรงแรม แล้วทอดมาแบบกรอบนิดๆ เหลืองหน่อยๆ กล้วยข้างในสุกแบบกำลังดี เมนูจะมีรสหวานๆตามธรรมชาติของกล้วยสุกครับ เข้ากันกับแป้งที่ชุบทอดมากๆ เวลาจะทานให้ราดด้วยน้ำเชื่อมและโรยไอซิ่งที่เสิร์ฟมาด้วยกัน ชื่นใจ หายเผ็ดเรยคราบ


Chubby Lawyer Café………. ร้านอร่อย ........ ตามใจฉัน